Met hierdie klassieke verhaal oor die lewe van ’n mossiegemeenskap skep Hickey ’n werk vir oud en jonk. Kuif Kwaster en sy familie – ’n voorbeeldige en vername mossiegesin in die bodorp – neem die leser op ’n reis wat nie vir mense beskore is nie. Saam met Skeel At en Kuif verdedig lesers die mossie-eer teen die wraaksugtige en rebelse Beatnik-bende; en saam met Meks en Maja word daar vir die mannetjies in die bodorp flikkers gegooi.
Oor die ontstaan van hierdie uitmuntende werk skryf Hickey: “Gedurende April 1961 het ek by my skryftafel gesit. Deur die oop venster kyk ek na die doen en late van ’n elftal mossies. Hulle is bra baie vir ’n enkele gesin, maar daar is tog ’n intimiteit wat die indruk skep dat hulle meer is as terloopse kennisse. Die groepie is verteenwoordigend van enige gemeenskap (daardie vaal, verkeerdeveer-wyfietjie lyk juis soos ’n skinderbek!) met die goeies en die minder goeies …”
Baie dankie vir hierdie resensie MAROELA….ek vermoed ek gaan hierdie boek geweldig geniet! Ek is versot op MOSSIES – hulle is die mooiste, nederigste, en soms die mees parmantigste voeltjies…..die BYBEL verwys na hulle op so ‘n wonderlike wyse – dit kom altyd op wanneer ek na hulle kyk! Groete.
Ek het in 1967 hierdie boek gekry vir skoolprys, dit is fantasies dat dit weer beskikbaar is!! “Groot” lewensles uit die wel en weë van mossies!!
Dit was die eerste keer in die reeks se agt toernooie dat die Blitsbokke nie die eindstryd kon haal nie en ŉ geweldige terugslag vir die Blitsbokke se droom om die reeks te wen.
Die Blitsbokke se enigste goeierige nuus Sondagoggend was dat Fidji, wat die hardste in die nekke van die Suid-Afrikaners blaas, ook uitgeskakel is. Hulle het met 19-24 teen die VSA verloor nadat hulle in die doodsnikke ŉ verdoelde drie gedruk het om die telling darem beter te laat lyk.
Die tweede helfte is deur Suid-Afrika oorheers en ŉ goeie drie wat deur Philip Snyman afgerond is het hulle met 17-7 laat voorloop. Maar toe kry die Aussies hulle eerste bietjie besit, sny deur die Suid-Afrikaanse agterlyn en druk naby die hoek (17-12).